sagorsarker/bangla-wikipedia huggingface dataset:
স্বীকারোক্তি

স্বীকারোক্তি (Confession) হল যে কোনো সময় দেওয়া এমন একধরনের স্বীকৃতি (Admission) বা বক্তব্য যার মাধ্যমে অভিযুক্ত ব্যক্তি নিজের অপরাধ কবুল করে। ভারতীয় সাক্ষ্য আইনে (Indian Evidence Act - 1872) স্বীকারোক্তির সংজ্ঞা না দেওয়া থাকলেও ব্যাখ্যা দেওয়া আছে।
এই আইন (ধারা নং ২৪ - ৩০) অনুযায়ী স্বীকারোক্তি ফৌজদারী মামলায় একটি অতি গুরুত্বপূর্ণ ও সংবেদনশীল বিষয়রূপে চিহ্নিত।
১) ফৌজদারী আদালত বা ম্যাজিস্ট্রেটের সম্মুখে দেওয়া স্বীকারোক্তি (Judicial confession)
২) ম্যাজিস্ট্রেট বা আদালতের সম্মুখে ছাড়া অন্য কোথাও দেওয়া স্বীকারোক্তি (Extra judicial confession)
সাক্ষ্য আইনের ২৪ নং ধারা : প্রলোভন, হুমকি, প্রতিশ্রুতি দিয়ে আদায় করা স্বীকারোক্তি আদালতের কাছে অপ্রাসঙ্গিক হবে যদি আদালত মনে করেন তা দ্বারা স্বীকারকারী ব্যক্তি কোনো সুবিধা পাবে বা খারাপ কিছু এড়াতে পারবে।
সাক্ষ্য আইনের ২৫ নং ধারা : পুলিশের কাছে প্রদেয় স্বীকারোক্তি অভিযুক্তের বিরুদ্ধে প্রমাণ হিসেবে আনা যাবেনা।
সাক্ষ্য আইনের ২৬ নং ধারা : পুলিশের হেফাজতে থাকা ব্যক্তির স্বীকারোক্তি প্রমাণ হিসেবে আনা যাবেনা, যদিনা তা একজন ম্যাজিস্ট্রেটের সাক্ষাতে দেওয়া হয়
সাক্ষ্য আইনের ২৭ নং ধারা : পুলিশের কাছে অভিযুক্ত ব্যক্তির স্বীকারোক্তি থেকে পাওয়া সংবাদের পরিমানস্বরূপ যে তথ্য আবিষ্কৃত হয় তার সাথে স্বীকারোক্তির সম্পর্ক প্রমাণ করা যাবে।
সাক্ষ্য আইনের ২৮ নং ধারা : প্রলোভন, হুমকি প্রতিশ্রুতি ইত্যাদি দেওয়ার ফলে মনে তার যে প্রভাব পড়ে, সেটা দূর হয়ে যাওয়ার পরে প্রাপ্ত স্বীকারোক্তি প্রাসঙ্গিক হয়।
সাক্ষ্য আইনের ২৯ নং ধারা : অন্যথায় প্রাসঙ্গিক স্বীকারোক্তি গোপন রাখার প্রতিশ্রুতি ইত্যাদির কারণে অপ্রাসঙ্গিক হবেনা।
সাক্ষ্য আইনের ৩০ নং ধারা : প্রমাণিত স্বীকারোক্তি, যা স্বীকারকারী ও একই অপরাধে অভিযুক্ত বিচারাধীন অভিযুক্তকে প্রভাবিত করে তখন তা আদালতের বিবেচনায় আসতে পারে।
রবার্ট ব্রুকস ব্রাউন

রবার্ট ব্রুকস ব্রাউন (জন্ম এপ্রিল ১৪, ১৯৫৯) হলেন যুক্তরাষ্ট্র সেনাবাহিনীর একজন চার তারকা জেনারেল। তিনি যুক্তরাষ্ট্র সেনাবাহিনী পেসিফিকের কমান্ডারের দায়িত্ব পালন করেন।
ফেব্রুয়ারি ২০১৪ থেকে এপ্রিল ২০১৪ পর্যন্ত তিনি যুক্তরাষ্ট্র সেনাবাহিনীর সম্মিলিত সামরিক কেন্দ্রের কমান্ডিং জেনেরালের দায়িত্ব পালন করেন।
১৯৭৭ সালে ব্রাউন মিসিগানের নসি পয়েন্টি উচ্চ বিদ্যালয় থেকে পাশ করেন। যুক্তরাষ্ট্র মিলিটারি একাডেমীতে যোগ দেওয়ার আগে তিনি একটি বাস্কেটবল দলে খেলতেন। ১৯৮১ সালে তিনি ইউনাইটেড স্টেটস মিলিটারি একাডেমি থেকে পাশ করেন। এরপর ভার্জিনিয়া বিশ্ববিদ্যালয় থেকে ১৯৮০ এর দশকে তিনি উচ্চতর ডিগ্রি লাভ করেন।
মহিমচন্দ্র দাশগুপ্ত

মহিমচন্দ্র দাশগুপ্ত (৯ এপ্রিল ১৮৮২ - ৬ আগস্ট ১৯৩৮) একজন ব্রিটিশ বিরোধী স্বাধীনতা সংগ্রামী ও সমাজসেবক।
মহিমচন্দ্রের জন্ম হয়েছিল বর্তমান বাংলাদেশের নোয়াখালী জেলার নবাবপুরে। তিনি ডাক্তারি পাশ করে চট্টগ্রামে তার কর্মকেন্দ্র গড়ে তোলেন। ডাক্তার হওয়ার সুবাদে জনপ্রিয়তা ছিল এলাকায়। গান্ধীজির ভাবনায় অনুপ্রাণিত হয়ে কংগ্রেসে যোগদান করেন এবং অসহযোগ আন্দোলনে চট্টগ্রামে প্রধান ভূমিকা রাখেন। চট্টগ্রাম জেলা কংগ্রেসের সভাপতি নির্বাচিত হয়েছেন। বৃহৎ শ্রমিক আন্দোলন গড়ে তোলার ক্ষেত্রে দেশপ্রিয় যতীন্দ্রমোহন সেনগুপ্তর তিনি ছিলেন অন্যতম সহকারী।
নিজে অহিংস আন্দোলনে সাথে জড়িত থাকলেও সশস্ত্র বিপ্লববাদীদের প্রতি গভীর সহানুভূতি ও ভালবাসা ছিল। মূলত তার চেষ্টা ও সহযোগীতায়, চারদিকে প্রবল বিরোধিতা সত্বেও মাস্টারদা সূর্য সেন চট্টগ্রাম জেলা কংগ্রেসের সম্পাদক হন ১৯২৮ সালে। সুর্য সেনের সাথে গভীর হৃদ্যতা হয় এবং চট্টগ্রাম অস্ত্রাগার লুন্ঠনের অব্যবহিত পর পুলিশি ধরপাকড়ের সময় বহু বিপ্লবীকে আত্মগোপনে সহায়তা করতেন। এজন্যে তাকে ও তার পরিবারকে ব্যপক সরকারি অত্যাচার ও হেনস্থার সম্মুখীন হতে হয় বহুবার। তার দাদা জমিদার বিপিন দাশগুপ্ত পুলিশি অত্যাচারে অসুস্থ হয়ে মারা যান।
মহিমচন্দ্র নানা ধরনের জনকল্যাণমূলক কাজের সাথে জড়িয়ে ছিলেন আজীবন। চট্টগ্রাম পৌরসভা, জেলাবোর্ড, রামকৃষ্ণ মিশন আশ্রম এবং প্রবর্তক সংঘর চট্টগ্রাম শাখার সাথে সংযুক্ত ছিলেন।
মহিমচন্দ্র দাশগুপ্ত মারা যান ৬ আগস্ট ১৯৩৮ সালে।
মোহিনী মন্ডল

মোহিনী মন্ডল (? —১৯৪২) একজন বিপ্লবী ও মেদিনীপুর জেলার কমিউনিস্ট নেতা।
মোহিনী মন্ডল ব্রিটিশ ভারতের ঘাটালে জন্মগ্রহণ করেন। তিনি ছিলেন অবিভক্ত মেদিনীপুর জেলায় ভারতের কমিউনিস্ট পার্টির প্রতিষ্ঠাতাদের মধ্যে অন্যতম ব্যক্তিত্ব। প্রথম জীবনে সন্ত্রাসবাদী বিপ্লবী আন্দোলনের সাথে যুক্ত থাকলেও পরে মার্কসবাদী দর্শনে আকৃষ্ট হন। জেলা নেতা ভুপাল পান্ডা, দেবেন দাস প্রমুখদের সংগে কৃষক সভার কাজ করতেন। কমিউনিস্ট পার্টি নিষিদ্ধ হলে আত্মগোপন করেছিলেন। স্বাধীনতা সংগ্রাম ও জেলার বামপন্থী আন্দোলনের প্রথম সারির নেতা হয়েও তিনি অবহেলিত ও অখ্যাত রয়ে গেছেন। তার আত্মগোপনকালীন জীবনের ব্যাপারে আর বেশি কিছু জানা যায়না।
আত্মগোপন থাকা অবস্থাতেই মারা যান মোহিনী মন্ডল।
সরোজ আভা দাস চৌধুরী (নাগ)

সরোজ আভা দাস চৌধুরী (? - ১৯ আগস্ট ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
সরোজ আভা দাস বরিশাল জেলায় জন্মগ্রহণ করেন। পৈতৃক দেশ ঢাকা জেলার বিক্রমপুর এর জামির্তা গ্রামে। তার পিতার নাম রহিনীকুমার দাস চৌধুরী ও মাতার নাম প্রমোদাসুন্দরী দেবী। সরোজ আভার স্বামী ছিলেন ধীরেন্দ্রনাথ একজন বিপ্লবী।
১৯২৯ সালে তিনি বিপ্লবী অনুশীলন সমিতি সাথে যুক্ত হন। দলের মহিলা সংগঠনের সাথে যুক্ত ছিলেন। ছাত্রীদের মধ্যে সংগঠন তাে করতেই, তার প্রভাবে তার মা ও ভাইরাও প্রভাবিত হন এবং সমস্ত পরিবারটাই বিপ্লবীদের একটি প্রধান অবলম্বন স্বরূপ হয়। তাদের বাড়িতে নিষিদ্ধ পুস্তক ও অন্যান্য দ্রব্য লুক্কায়িত থাকত। 
টিটাগড় ষড়যন্ত্র মামলায় আত্মগোপনকারীদের আশ্রয় দিয়েছিলেন। সেই সময় সরােজ আভা দাসচৌধুরী ও তার সহকর্মী মেয়েরা অর্থ দিয়ে এবং অলংকার বিক্রি করে বিপ্লবীদের জীবনযাপনের ও বিপ্লব-প্রচেষ্টায়। এছাড়াও তার বাড়ি ছিল বিপ্লবীদের আশ্রয় কেন্দ্র।
১৯৩৫ সালে তাঁকে গ্রেপ্তার করে ডেটিনিউ রূপে দিনাজপুর, দার্জিলিং, মেদিনীপুরসহ নানা স্থানের জেলে বন্দী রাখে প্রায় দুই বছর। ১৯৩৭ সালে তিনি মুক্তি। 
১৯৩৮ সালে বিপ্লবী কর্মী ধীরেন্দ্রনাথ নাগ সাথে বিয়ে হয়। তারপরে স্বামীর সাথে মিলে কলকাতায় 'মহামানব শিক্ষাসনদ' প্রতিষ্ঠা করেন। ১৯৪২ সালের আন্দোলনের সময়ও তিনি নিজের বাড়িকে কর্মীদের আশ্রয়কেন্দ্র করেন। কর্মীরা তার আশ্রয়ে থেকে আন্দোলন পরিচালনা করেন।
১৯৫১ সালের ১৯ আগস্ট দুরারােগ্য জ্বরে অকস্মাৎ তার মৃত্যু হয়। একটি নিরভিমান ও নীরব কমী সেদিন অকালে বিদায় নিলেন। কত দরিদ্র পরিবার ও অসহায় নারী যে সেদিন অনাথ হয়ে গেলেন তা বলা যায় না।
জে. ডব্লিউ. হার্ন

জন উইলিয়াম হার্ন (; জন্ম: ১১ ফেব্রুয়ারি, ১৮৯১ - মৃত্যু: ১৪ সেপ্টেম্বর, ১৯৬৫) হিলিংডন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯১১ থেকে ১৯২৬ সময়কালে ইংল্যান্ড দলের পক্ষে আন্তর্জাতিক ক্রিকেটে অংশ নিয়েছেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করতেন। দলে তিনি মূলতঃ লেগ স্পিনার ছিলেন। এছাড়াও, ডানহাতে দক্ষতার সাথে ব্যাটিংয়ে পারদর্শিতা দেখিয়েছেন জে. ডব্লিউ. হার্ন।
১১ ফেব্রুয়ারি, ১৮৯১ তারিখে হিলিংডন এলাকায় হার্নের জন্ম। বিখ্যাত ক্রিকেটার জে. টি. হার্ন সম্পর্কে তার দূরসম্পর্কীয় আত্মীয়। কিশোর অবস্থাতেই স্থানীয় খেলাগুলোয় ব্যাপক সফলতা পান। ফলশ্রুতিতে ১৯০৯ সালে অষ্টাদশ জন্মদিনের পরপরই মিডলসেক্সের পক্ষ যুক্ত হন। তার তীক্ষ্ণ স্পিনে শুরুতেই সাফল্য আসে। ফ্রাঙ্ক টার‍্যান্টের পর বোলিং গড়ে দ্বিতীয় অবস্থানে ছিলেন। কিন্তু, ১৯১০ সালে এসেক্সের বিপক্ষে ২৫ বলে ২ রান দিয়ে ৭ উইকেট নিয়ে চূড়ান্ত সফলতা পান। ঐ বছর মিডলসেক্সের পক্ষে দুইটি শতকও হাঁকান তিনি। লর্ডসে এসেক্সের বিপক্ষে ৬/১৭ ও সারের বিপক্ষে ৯/৪০ পান। সর্বমোট ১০২ উইকেটসহ ৪২.৮১ গড়ে ১৬২৭ রান তোলেন।
১৯০৯ থেকে ১৯৩৫ সময়কালে মিডলসেক্সের অন্যতম সদস্য ছিলেন। ডানহাতি ব্যাটসম্যান হিসেবে সুদক্ষ ছিলেন তিনি। আগ্রাসী ব্যাটসম্যান না হলেও সেরা বোলারদের বিপক্ষে পর্যাপ্ত রেটে রান সংগ্রহ করতেন। সোজা ও ফাঁকা স্থানে বল ফেলায়ও প্রভুত্ব দেখিয়েছেন। খুবই স্বল্প দূরত্ব নিয়ে লেগ স্পিন বোলিং করতেন। তাস্বত্ত্বেও পর্যাপ্ত গতিসঞ্চারের মাধ্যমে প্রায় মিডিয়াম পেসের পর্যায়ে নিয়ে যেতেন তিনি তার বোলিংকে।
১৯১১-১২ মৌসুমে শক্তিশালী ইংল্যান্ড দলের অন্যতম সদস্যরূপে অস্ট্রেলিয়া সফরে যান। তিনি সিরিজের সবগুলো টেস্টে অংশ নেন। কিন্তু অস্ট্রেলীয় পিচে বোলার হিসেবে তিনি তেমন সফলতা পাননি। ১৯২০-২১ ও ১৯২৪-২৫ মৌসুমেও একই অবস্থায় থাকেন। ব্যাটসম্যান হিসেবে প্রথম দুই টেস্টে বেশ ভালো করেন। তন্মধ্যে, মেলবোর্ন ক্রিকেট গ্রাউন্ডে ১১৪ রানের একমাত্র শতক পান।
পরবর্তী বছরগুলোয় হার্ন অল-রাউন্ডার হিসেবে পরিচিত হতে থাকেন। ফ্রাঙ্ক টার‍্যান্টের সাথে স্মরণীয় জুটি গড়েন যা কেবলমাত্র জর্জ হার্বার্ট হার্স্ট ও উইলফ্রেড রোডসের সাথে তুলনা করা যেতে পারে। তাস্বত্ত্বেও ১৯১২ সালে তার সুযোগ সীমিত হয়ে যায়। পরের দুই বছর মৌসুম প্রতি ২০০০ রান ও ১০০ উইকেট নেন। ফলশ্রুতিতে, ১৯১৩-১৪ মৌসুমে দক্ষিণ আফ্রিকা সফরে যান। অস্ট্রেলিয়ার পিচের তুলনায় বেশ সাফল্য পান। তাস্বত্ত্বেও এস.এফ. বার্নসের সাথে খুব কমই বোলিং জুটি গড়তে পেরেছেন।
১৯১২ সালে উইজডেন কর্তৃক বর্ষসেরা ক্রিকেটার মনোনীত হন তিনি। ১৯২৯ সালে লেটনে এসেক্সের বিপক্ষে অপরাজিত ২৮৫* রান তোলেন। ১৯৩৩ সালে চেস্টারফিল্ডে ৯/৬১ পান যা তার খেলোয়াড়ী জীবনের সেরা বোলিং পরিসংখ্যান ছিল। এ সময়ে থেকেই হার্ন তার ব্যাটিং শক্তিমত্তার পাশাপাশি বোলিংয়েও তেমন দক্ষতা প্রদর্শন করতে পারেননি। ঐ বছরের শেষে মিডলসেক্স থেকে চলে আসেন। ১৯৪৯ সালে এমসিসি’র আজীবন সদস্য মনোনীত হন।
১৪ সেপ্টেম্বর, ১৯৬৫ তারিখে ৭৪ বছর বয়সে পশ্চিম ড্রেটন এলাকায় জে. ডব্লিউ. হার্নের দেহাবসান ঘটে।
আর৫৬০ (বাংলাদেশ)

আঞ্চলিক সড়ক ৫৬০ বা আর৫৬০ হল বাংলাদেশের একটি আঞ্চলিক সড়ক। এটি রংপুর বিভাগের রংপুর, নীলফামারী, লালমনিরহাট - এই তিন জেলায় অবস্থিত দক্ষিণ-উত্তরগামী একটি আঞ্চলিক মহাসড়ক। এ রাস্তাটি এন৫-এর সাথে এন৫০৯-কে সংযুক্ত করে পাটগ্রাম স্থলবন্দরের সাথে রংপুরের দূরত্ব কমিয়েছে। রাস্তাটি এন৫ থেকে তিস্তা ব্যারেজ পর্যন্ত ৪৯.১৩ কিলোমিটার এবং সেখান থেকে এন৫০৯ পর্যন্ত ৮ কিলোমিটার লম্বা এবং একটি দুই লেন বিশিষ্ট গুরুত্বপূর্ণ মহাসড়ক। ২০০৯ সালে রাস্তাটি আঞ্চলিক মহাসড়ক হিসাবে নকশা করা হয়।
সম্পূর্ণ রাস্তাটি রংপুর, নীলফামারী ও লালমনিরহাট জেলাতে অবস্থিত।
টিনটিন: ডেসটিনেশন অ্যাডভেঞ্চার

টিনটিন: ডেসটিনেশন অ্যাডভেঞ্চার একটি ভিডিও গেম যা বেলজীয় কার্টুনিস্ট হার্জের "দুঃসাহসী টিনটিন" সিরিজের আংশিক অবলম্বনে নির্মিত হয়েছে। ২০০১ সালের শেষদিকে এটি ইউরোপে মাইক্রোসফট উইন্ডোজ এবং প্লেস্টেশনের জন্যে মুক্তি দেয়া হয়।
গেমটি খেলার পদ্ধতি অনেকটা পূর্ববর্তী টিনটিন-কেন্দ্রিক গেম "প্রিজনারস অফ দ্য সান" ও "টিনটিন ইন টিবেট"-এর মতোই। তবে ব্যতিক্রম হিসেবে এতে খেলোয়াড় গাড়ি চালাতে পারে। এ ছাড়া গেমটির একমাত্র বিশেষত্ব ছিল সম্পূর্ণ ত্রিমাত্রিক গ্রাফিক্স। গেমটি বেশি জনপ্রিয়তা পায়নি, তাই সহজলভ্য
গেমে যেসব কমিকস থেকে নেয়া হয়েছে:
জিওফ আর্নল্ড

জিওফ্রে গ্রাহাম জিওফ আর্নল্ড (; জন্ম: ৩ সেপ্টেম্বর, ১৯৪৪) সারের আর্লসফিল্ড এলাকায় জন্মগ্রহণকারী সাবেক প্রথিতযশা ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। দলের পক্ষে ৩৪ টেস্ট ও ১৪টি একদিনের আন্তর্জাতিকে অংশ নিয়েছেন জিওফ আর্নল্ড। সংক্ষেপিত জিজি’র কারণে তিনি ‘হর্স’ ডাকনামে পরিচিতি পান। দলে তিনি মূলতঃ সিম ও সুইং বোলার ছিলেন। ১৯৬৩ থেকে ১৯৮২ সময়কালে পর্যন্ত প্রথম-শ্রেণীর ক্রিকেটে সক্রিয় ছিলেন। ২১.৯১ গড়ে ১১৩০ উইকেট দখল করেছেন। কাউন্টি ক্রিকেটে সারে ও সাসেক্সের পক্ষাবলম্বন করেছেন। তন্মধ্যে ১৯৭১ সালে সারে দলের কাউন্টি চ্যাম্পিয়নশিপের শিরোপা জয়ে প্রভূতঃ ভূমিকা রাখেন।
১৯৬৭ সালে পাকিস্তানের বিপক্ষে তার টেস্ট অভিষেক হয়। ঐ মৌসুমে তিনি ১০৯ উইকেট দখল করেছিলেন। আঘাতের কারণে ১৯৭০-এর দশকের প্রথমদিক পর্যন্ত দলে নিয়মিত হতে পারেননি।
১৯৭৪ সালে লর্ডসে অজিত ওয়াড়েকরের নেতৃত্বে সফরকারী ভারতের বিপক্ষে চমকপ্রদ খেলা উপহার দেন। ক্রিস ওল্ডকে সাথে নিয়ে মাত্র ৪২ রানে সফরকারী দলকে গুটিয়ে দেন। দ্বিতীয় টেস্টের দ্বিতীয় ইনিংসে ওল্ড ৫/২১ এবং আর্নল্ড ৪/১৯ নিলে ভারত দল তাদের টেস্ট ক্রিকেটের ইতিহাসে সর্বনিম্ন ৪২ রানে অল-আউট হয়েছিল। ঐ সিরিজে ভারত দল ইংল্যান্ডের কাছে ৩-০ সিরিজে পরাজিত হয়।
কেবলমাত্র ওয়েস্ট ইন্ডিজ বাদে প্রত্যেক দলের বিপক্ষেই সফলতা পান। ১৯৭২-৭৩ মৌসুমে ভারত ও পাকিস্তানের সফরে যান। ঐ সফরে ১৭.৪৩ গড়ে ১৭ উইকেট দখল করেন। তন্মধ্যে দিল্লিতে জয়ী টেস্টে নিজস্ব সেরা বোলিং পরিসংখ্যান গড়েন ৯/৯১। পরবর্তী গ্রীষ্মে নিউজিল্যান্ড ও ওয়েস্ট ইন্ডিজের বিপক্ষে ৩১০ ওভার বোলিং করে ৩১ উইকেট দখল করেন। তিনি ও জন স্নো নিউজিল্যান্ডের ব্যাটিং মেরুদণ্ড ভেঙ্গে দেন। ইংল্যান্ডের পক্ষে দ্বিতীয় ইনিংসে অর্ধ-শতক করেন।
২৪ আগস্ট, ১৯৭২ তারিখে ৩ ওডিআই নিয়ে গড়া প্রুডেন্সিয়াল ট্রফি প্রতিযোগিতার প্রথম খেলায় অস্ট্রেলিয়ার রস এডওয়ার্ডস, ডেনিস লিলি, বব ম্যাসি, পল শিহান ও গ্রেম ওয়াটসন এবং ইংল্যান্ডের ডেনিস অ্যামিস, জিওফ আর্নল্ড, ব্রায়ান ক্লোজ, টনি গ্রেগ ও বব উলমারের একযোগে ওডিআই অভিষেক ঘটে। ম্যানচেস্টারের ওল্ড ট্রাফোর্ড ক্রিকেট গ্রাউন্ডে অনুষ্ঠিত সফরকারী অস্ট্রেলিয়ার বিপক্ষে অনুষ্ঠিত ঐ খেলায় গ্রেইম ওয়াটসনকে প্রথম বলেই বোল্ড করে অনন্য নজির গড়েন আর্নল্ড। এছাড়াও, ডেনিস অ্যামিস ওডিআইয়ের ইতিহাসে প্রথম সেঞ্চুরি হাঁকিয়েছিলেন। ঐ খেলায় ইংল্যান্ড ৬ উইকেটে জয় পেয়েছিল।
১৯৭৫ সালের অ্যাশেজ সিরিজের পর দল থেকে বাদ পড়েন। এরপর থেকেই কাউন্টি ক্রিকেটে নিয়মিতভাবে খেলতে থাকেন। সারে দলে অল-রাউন্ডার হিসেবে খেলেন। ১৯৭৮ সালে আর্নল্ড সাসেক্সে স্থানান্তরিত হন। জন স্নো’র অবসরের কারণে ঐ ক্লাবে পাঁচ বছর অবস্থান করেন। শেষদিকের বছরগুলোয় নিচের সারির ব্যাটসম্যান হিসেবে নিজেকে মেলে ধরার চেষ্টা চালান।
খেলোয়াড়ী জীবন শেষে সারে দলে বোলিং কোচের দায়িত্ব পালন করেন। জাতীয় পর্যায়ের উদীয়মান বোলারদের উত্তরণে সহায়তাকল্পে অগ্রসর হন। এরপর কেন্টে এ দায়িত্ব পালন করে নর্দাম্পটনশায়ারে রয়েছেন।
১৯৭২ সালে উইজডেন কর্তৃক বর্ষসেরা পাঁচ ক্রিকেটারের একজনরূপে মনোনীত হন।
চিত্তেশ্বরী মন্দির

চিত্তেশ্বরী মন্দির হল পশ্চিমবঙ্গের কলকাতার কাশীপুরে 'গান-অ্যান্ড-শেল' কারখানার পাশে অবস্থিত। জনশ্রুতি, প্রাচীন কলকাতার চিৎপুর ('চিত্রপুর') অঞ্চলের অধিষ্ঠাত্রী দেবী হলেন 'চিত্তেশ্বরী'/'চিত্রেশ্বরী'। দেবীমূর্তি প্রাচীন হলেও বর্তমান চিত্তেশ্বরী মন্দিরটি অপেক্ষাকৃত নবীন। মন্দিরের বাইরের গাত্রে 'আদি চিত্তেশ্বরী মন্দির'-এর স্থাপনা ১৬১০ খ্রিস্টাব্দ বলে উল্লেখ আছে।
লোককাহিনী অনুসারে, জঙ্গলাকীর্ণ প্রাচীন চিত্রপুর গ্রামে 'চিতে' বা 'চিত্তেশ্বর' নামে এক দুর্ধর্ষ ডাকাত বাস করত। একবার একটিমাত্র নিমগাছের গুড়ি থেকে চিতে একটি দেবীপ্রতিমা তৈরী করে তান্ত্রিক মতে পূজার্চনা করতে থাকে। তাঁর নামানুসারে দেবীর নাম হয় 'চিত্তেশ্বরী'।চিতে ডাকাতের মৃত্যুর পর দেবীমূর্তি মাটির তলায় সমাধিস্থ হয়। পরবর্তীতে, নৃসিংহ ব্রহ্মচারী নামে এক তান্ত্রিক সন্ন্যাসী দেবীবিগ্রহ ভূগর্ভ থেকে উদ্ধার করে সেই স্থানে পুনঃপ্রতিষ্ঠা করেন। শেওড়াফুলি রাজবংশের রাণী ব্রহ্মচারীর অলৌকিকত্বের পরিচয় পেয়ে দেবী চিত্তেশ্বরীর নামে ঐ স্থানের অনেক সম্পত্তি দেবোত্তর করে দেন এবং তাকে পূজারী ও সেবায়েত নিযুক্ত করেন। সেই থেকে মন্দিরের পূজারীর উপাধি 'ব্রহ্মচারী' আজও চলে আসছে।
চিত্তেশ্বরী দেবীমূর্তি হল সিংহবাহিনী দুর্গামূর্তি। দুর্গার সঙ্গে অন্য দেবদেবীরা অনুপস্থিত। দেবীমূর্তির পাশে একটি বাঘের মূর্তি আছে, যা সুন্দরবনের ব্যাঘ্রদেবতা দক্ষিণরায়ের দ্যোতক। দেবীর প্রতিষ্ঠাকালে চব্বিশ পরগণা ও কলকাতার এই অঞ্চল যে সুন্দরবনের একটি অংশ হিসাবে জলাজঙ্গলময় ছিল এবং বাঘের উপদ্রুত ছিল, এই মূর্তি তারই পরিচয় দেয়। চিত্তেশ্বরী দেবীর পূজার আগে এই বাঘের দেবতার পূজা করার প্রাচীন রীতি বিদ্যমান।দেবীমূর্তি প্রাচীন হলেও আদি মন্দিরটি স্থানীয় কোন গাছতলা বা পর্ণকুটীরে ছিল বলে মনে করা হয়। বর্তমান মন্দিরের পিছনে একটি ছোট বাগানের মধ্যে পূর্বোক্ত তান্ত্রিক ব্রহ্মচারী প্রতিষ্ঠিত পঞ্চমুণ্ডের আসনটি এখনও আছে।
মিলাদ টাওয়ার

মিলাদ টাওয়ার (), যেটি তেহরান টাওয়ার নামেও পরিচিত, হল একটি বহুতলবিশিষ্ট টাওয়ার। উঁচু টাওয়ারগুলোর মধ্যে এটি ষষ্ঠ। মুক্ত স্থাপত্যের উঁচু ভবনগুলোর মধ্যে এটি ১৭তম। এটি কারাব শহর এবং গিসা জেলার মধ্যে অবস্থিত। টাওয়ারটি ১২ তলা এবং এর মাথায় রয়েছে বল আকৃতির স্থাপত্য। এর ছাদ ৩১৫ মি উঁচু। টাওয়ারটি "ইন্টারন্যাশনাল ট্রেড এন্ড কনভেনশন সেন্টার অফ ইরানের" একটি অংশ। এতে একটি পাঁচ তারকা হোটেলও রয়েছে। এছাড়া আছে একটি সম্মেলন কেন্দ্র, একটি আইটি পার্ক এবং ওয়ার্ল্ড ট্রেড সেন্টার।
ধীরেন দে

ধীরেন দে (? - ২৩ আগস্ট ১৯৩৩) একজন ব্রিটিশ বিরোধী স্বাধীনতা আন্দোলনের বিপ্লবী ও কিশোর শহীদ।
ধীরেন দে জন্মগ্রহণ করেন বাংলাদেশের ময়মনসিংহ জেলার জামালপুরে। অল্প বয়েসেই বিপ্লবী আন্দোলনে যোগ দিয়েছিলেন। গোয়েন্দা পুলিশের এক দারোগা তাকে ২০ আগস্ট ১৯৩৩ সালে গ্রেপ্তার করে গুপ্তকথা আদায়ের চেষ্টা করে এবং তিন দিন তিন রাত্রি ধরে নির্মম প্রহার করে। এই ভয়াবহ নির্যাতনের ফলে মৃত্যু হয় কিশোর ধীরেনের। মৃত্যুর পর তার মৃতদেহটি জঙ্গলে ফেলে দেওয়া হয় এবং এই মিথ্যা প্রচার করা হয় যে বিপ্লবী সঙ্গীদের মধ্যে দলাদলির কারণে ধীরেন দে মারা যান।
মোহাম্মদপুর প্রিপারেটরি স্কুল এন্ড কলেজ

মোহাম্মদপুর প্রিপারেটরি স্কুল এন্ড কলেজ বিশ শতকে ঢাকার মোহাম্মদপুরে প্রতিষ্ঠিত একটি বিখ্যাত শিক্ষাপ্রতিষ্ঠান। ছেলে ও মেয়ে শিক্ষার্থীদের জন্য আলাদা ক্যাম্পাস সংবলিত এই প্রতিষ্ঠানটিতে প্রায় পাঁচ হাজার শিক্ষার্থী অধ্যয়ন করে।
১৯৭৬ সালের বিদ্যালয়টি প্রতিষ্ঠিত হয়। ১৯৯৩ সালে মোহাম্মদপুর প্রিপারেটরি গার্লস কলেজে একাদশ শ্রেণী চালু করা হয়। ২০০৪ সালে ৩/৩ আসাদ অ্যাভিনিউতে কলেজ শাখা চালু করা হয়।
এই বিদ্যালয়ে বাংলা ও ইংরেজি মাধ্যম চালু রয়েছে। এই প্রতিষ্ঠানে বিজ্ঞান, ব্যাবসায় শিক্ষা ও মানবিক (বালিকা শাখায়) বিভাগ চালু আছে।
বিজন সেন

বিজন সেন (১৯০৫- ২৪ এপ্রিল, ১৯৫০) একজন ব্রিটিশ বিরোধী স্বাধীনতা আন্দোলনের কর্মী ও বাংলাদেশের সাম্যবাদী আন্দোলনের শহীদ।
বিজন সেন বাংলাদেশের নাটোর জেলায় জন্মগ্রহণ করেন। সশস্ত্র আন্দোলনে সাথে জড়িত হয়ে রাজনৈতিক ডাকাতিতে অংশ নিয়েছিলেন। পুঁটিয়ামেল ডাকাতিতে অভিযুক্ত হয়ে আন্দামান সেলুলার জেলে দ্বীপান্তর হয়। মুক্তি পেয়ে বাংলাদেশে থাকতেন। দেশ বিভাগের পরেও তিনি মাতৃভূমি পরিত্যাগ করেননি।কমিউনিস্ট আন্দোলনে জড়িত ছিলেন। মূলত নির্মাণ শ্রমিকদের সংগঠনের কাজ করতেন।
কৃষক আন্দোলনে যোগ দিয়ে বন্দী হন। গোটা বাংলা জোড়া আন্দোলন দমনে পূর্ব পাকিস্তান সরকার তীব্র দমনপীড়ন চালায়। জেলের কারাবিধি লঙ্ঘন করা হতে থাকে এবং বন্দীদের ওপর নির্যাতনের ঘটনা ঘটে। বিজন সেন রাজশাহী সেন্ট্রাল জেলের খাপরা ওয়ার্ডে বন্দী থাকাকালীন অনশন ধর্মঘট করছিলেন আরো ছয় জন কমিউনিস্ট নেতা কর্মীর সাথে। তাদের টানা অনশনের ফলে দাবী দাওয়া কিছু পরিমাণে মেনে নিতে বাধ্য হয় কারা কর্তৃপক্ষ। কমিউনিস্ট নেতৃবৃন্দকে আলাদা কনডেমড সেলে পাঠানোর চেষ্টা হলে তার বিরোধিতা করেন বিজন সেন ও অন্যান্যরা।
২৪ এপ্রিল, ১৯৫০ তারিখে জেলার এডোয়ার্ড বিলে'র আদেশে বিনা প্ররোচনায় নিরস্ত্র বন্দীদের ওপর পুলিশ গুলি চালায়। অনেকের সাথে গুলিতে মৃত্যু ঘটে বিপ্লবী বিজন সেনের। নিহত বাকি কমিউনিস্ট নেতারা ছিলেন, দেলোয়ার হোসেন, হানিফ সেখ, সুধীর ধর, আনোয়ার হোসেন (শহীদ), সুখেন ভট্টাচার্য ও কম্পরাম সিং।
বাঙ্গড্ডা ইউনিয়ন

বাঙ্গড্ডা বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
বাঙ্গড্ডা ইউনিয়নের আয়তন ৫ বর্গ কিলোমিটার।
বাঙ্গড্ডা ইউনিয়নের জনসংখ্যা ২১,৪০৬ জন।
নাঙ্গলকোট উপজেলার সর্ব-উত্তরে বাঙ্গড্ডা ইউনিয়নের অবস্থান। এ ইউনিয়নের দক্ষিণে রায়কোট ইউনিয়ন ও পেড়িয়া ইউনিয়ন, পশ্চিমে পেড়িয়া ইউনিয়ন ও লালমাই উপজেলার বেলঘর দক্ষিণ ইউনিয়ন, উত্তরে চৌদ্দগ্রাম উপজেলার শুভপুর ইউনিয়ন এবং পূর্বে চৌদ্দগ্রাম উপজেলার মুন্সিরহাট ইউনিয়ন অবস্থিত।
বাঙ্গড্ডা ইউনিয়ন নাঙ্গলকোট উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ। এ ইউনিয়নের গ্রামগুলো হল:
ডাকাতিয়া নদী
বাস্তব সূত্র
দেওভোগ হাজী উজির আলী উচ্চ বিদ্যালয়

দেওভোগ হাজী উজির আলী উচ্চ বিদ্যালয় একটি ঐতিহ্যবাহী সরাকারি বিদ্যালয় যা নারায়ণগঞ্জ জেলায় অবস্থিত। ১৯২৪ সালে এটি স্থাপিত হয়। এটি বাংলাদেশে স্থাপিত অন্যতম পুরনো বিদ্যালয়। এই বিদ্যালয়ে ষষ্ঠ শ্রেণী থেকে দশম শ্রেণী পর্যন্ত পাঠদান করা হয় এবং দুই শিফটে মেয়ে আর ছেলেদের পৃথক ভাবে শিক্ষাদান করা হয়। এটি হচ্ছে একটি প্রতিষ্ঠান, যা মূলত শিক্ষাদানের কেন্দ্র যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী, এবং শিক্ষাসহায়ক পরিবেশই বিদ্যালয় হবার জন্য যথেষ্ট। এখানে নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য নির্ধারিত পাঠ্যপুস্তক থাকে।
নারায়ণগঞ্জের প্রানকেন্দ্র ফতুল্লা থানাধীন কাশিপুর ইউনিয়নে অবস্থিত দেওভোগ হাজী উজির আলী উচ্চ বিদ্যালয়টি একটি সূ-প্রাচীন ঐতিহ্যবাহী বিদ্যালয়। এলাকার বিশিষ্ঠ সমাজ সেবক ও দানশীল ব্যক্তিত্ব মরহুম হাজী উজির আলী সাহেব অত্র অঞ্চলে শিক্ষার আলোক বর্তিকা প্রজ্বলনের সার্থে ১৯২৪ সালে বিদ্যালয়েটি প্রতিষ্ঠা করেন। তখন উহা M.E. স্কুল হিসাবে পরিচিত ছিল। সময়ের পরিক্রমায় ষাট দশকে উহা জুনিয়র স্কুল এবং স্বাধীনতার পর উচ্চ বিদ্যালয়ে পরিনত হয়। ১৯৯৪ সালে শিক্ষা মন্ত্রনালয়ের অনুমোদনের প্রেক্ষিতে অত্র বিদ্যালয় ডবল শিফট চালু করে। প্রভাতী শাখায় ছাত্রী এবং দিবা শাখায় ছাত্ররা অধ্যয়ন করিতেছে।
বিসিক নগরী নারায়ণগঞ্জ জেলার ফতুল্লা থানাধীন কাশিপুর ইউনিয়নে অবস্থিত দেওভোগ হাজী উজির আলী উচ্চ বিদ্যালয়টি একটি সূ-প্রাচীন ঐতিহ্যবাহী বিদ্যালয়। দুই শিফটে পরিচালিত অত্র বিদ্যালয়ে বর্তমানে ৬ষ্ঠ হইতে ১০ম শ্রেণীতে প্রায় ৩২০০ জন ছাত্র-ছাত্রী অধ্যয়ন করিতেছে, এবং ৫০ জন শিক্ষক কর্মচারী আছেন। অত্র বিদ্যালয়ে বিজ্ঞান শাখা, ব্যবসায় শাখা এবং মানবিক শাখাচালু আছে। বিদ্যালয়ের একাডেমিক ফলাফলও বেশ সন্তোষ জনক। সহপাঠঅধিক কার্যাবলীতে অত্র বিদ্যালয়ের জেলা ও জাতীয় পর্যায়ে বেশ সুনাম আছে। বিশেষত সাঁতারে ও স্কাউটে অত্র বিদ্যালয়ের সুনাম প্রশংসনীয়। বিদ্যালয়টিতে নিয়মিত ম্যানেজিং কমিটি বর্তমান আছেন। ২০২৪ সাল পর্যন্ত ম্যানেজিং কমিটির সভাপতি হিসাবে দায়িত্ব পালন করেন আলহাজ্ব এম, সাইফ উল্লাহ বাদল সাহেব। তার ঐকান্তিক প্রচেষ্টায় বিদ্যালয়টি অত্র থানায় একটি আদর্শ বিদ্যালয় হিসাবে পরিগণিত হইতেছে।
বিদ্যালয়টির শিক্ষা কার্যক্রম বাংলা মাধ্যমে পরিচালিত হয়। বিদ্যালয়টিতে পাঠদানের ক্ষেত্রে ছেলে-মেয়েদের আলাদা ভাবে পাঠদান করা হয়। মেয়েদের সকালে আর ছেলেদের দুপুরে পাঠদান করানো হয়।
বিগত বছরের পাবলিক পরীক্ষায় জেএসসির ফলাফল
বিগত বছরের পাবলিক পরীক্ষায় এসএসসির ফলাফল
সাদা শার্ট, ডিপ-নেভী ব্লু ফুল-প্যান্ট, কালো বেল্ট, সাদা জুতা ও সাদা মোজা।
ডিপ নেভী ব্লু ফ্রক, সাদা বেল্ট, সাদা ওড়না, সাদা স্কার্ফ, সাদা পায়জামা, সাদা জুতা ও মোজা।
এছাড়াও শীতকালীন সময়ে ছেলে-মেয়ে উভয়ের লাল সোয়েটার কিংবা জ্যাকেট পরিধান করা আবশ্যক।
বিদ্যালয়টি প্রতি শুক্রবার এবং শনিবার বন্ধ থাকে। অন্যান্য ছুটির ক্ষেত্রে শিক্ষা বিভাগের ছুটির তালিকা অনুসরণ করা হয়।
কলিন্স ইংরেজি অভিধান

কলিন্স ইংরেজি অভিধান (ইংরেজি: The Collins English Dictionary) ইংরেজি ভাষার একটি অভিধান। হার্পারকলিন্স এই অভিধানের প্রকাশক। ১৯৭৯ সালে প্রথম এই অভিধান প্রকাশিত হয়।
অভিধানটির সর্বশেষ ১২তম সংস্করণ ২০১৪ সালের ২৩ অক্টোবর প্রকাশিত হয়। এই সংস্করণে ৭২২,০০০ টি শব্দ, বাগধারা, ও প্রবাদ-প্রবচন রয়েছে। পূর্ববর্তী ১১তম সংস্করণ ২০১১ সালের অক্টোবর মাসে প্রকাশিত হয়েছিল। অভিধানটির ৩০তম বার্ষিকী উপলক্ষ্যে ২০১০ সালে বইটির একটি বিশেষ সংস্করণ প্রকাশিত হয়েছিল। এর পুরেব প্রতি ৩-৪ বছর অন্তর একটি সংস্করণ প্রকাশ করা হত।
কলিন্স ইংরেজি অভিধান CollinsDictionary.com এই ঠিকানায় ফরাসি, জার্মান, স্পেনীয়, ও ইতালীয় ভাষায় ২০১১ সালের ৩১ ডিসেম্বর অনলাইন সংস্করণ প্রকাশ করেন। এই ওয়েবসাইটে শব্দের ব্যবহারসহ বাক্য, শব্দের তারতম্য, ও গুগল এনগ্রাম প্রজেক্টে শব্দের ট্রেন্ড ও ফ্লিকরে শব্দের ছবি সংযুক্ত করেছে।
২০১২ সালের আগস্ট মাসে, CollinsDictionary.com নতুন শব্দের জন্য ফেসবুকের সাথে সংযুক্ত ক্রাউড-সোর্সিং করে, যদিও এখনো তারা তাদের সম্পাদনা উইকিঅভিধান ও আরবান অভিধান থেকে পৃথক রেখেছে।
২০১৫ সালের মে মাসে, CollinsDictionary.com ৬৫০০ নতুন স্ক্রেবল শব্দ তাদের দাপ্তরিক স্ক্রেবল শব্দের তালিকায় যুক্ত করে। এই শব্দসমূহের অন্তর্ভুক্ত ছিল গালি, সামাজিক মাধ্যম, খাদ্য, প্রযুক্তি ও আরও কিছু নতুন শব্দ।
কৃষ্ণনগর সরকারি কলেজ

কৃষ্ণনগর সরকারি কলেজ নদিয়া জেলার প্রাচীনতম ও ঐতিহ্যশালী শিক্ষাপ্রতিষ্ঠান। এই কলেজ অতীতে কলকাতা বিশ্ববিদ্যালয়ের অধীন থাকলেও বর্তমানে কল্যাণী বিশ্ববিদ্যালয়ের অন্তর্গত। ভারতের স্বাধীনতা আন্দোলন, সশস্ত্র বিপ্লবে এই মহাবিদ্যালয় একটি গুরুত্বপূর্ণ স্থান অধিকার করে আছে। এই কলেজের অনেক ছাত্র ছাত্রী জাতীয় ও আন্তর্জাতিক স্তরে খ্যাতি অর্জন করেছেন।
প্রথমে কৃষ্ণনগর শহরে একটি ভাড়াবাড়িতে এই কলেজ চালু হয়েছিল। পরে তৎকালীন বড়োলাট লর্ড হার্ডিঞ্জ ১৮৪৬ সালের ১ জানুয়ারি এই কলেজের অনুমোদন দেন। নদীয়ার মহারাজা শ্রীশচন্দ্র রায় এবং মুর্শিদাবাদ জেলার কাশিমবাজারের মহারাণী স্বর্ণময়ী কলেজের জন্যে শতাধিক বিঘা জমি দান করলে স্থানীয় শিক্ষাহিতৈষী ব্যক্তিবর্গের আর্থিক সহযোগিতায় ১৮৫৬ খ্রিষ্টাব্দে একটি প্রাসাদোপম ভবন নির্মিত হয় যা অধুনা কৃষ্ণনগর সরকারি কলেজ নামে খ্যাত। এই মহাবিদ্যালয়ের প্রথম অধ্যক্ষ ছিলেন বিশিষ্ট শেক্সপিয়ার বিশেষজ্ঞ, প্রেসিডেন্সি কলেজের অন্যতম অধ্যক্ষ ক্যাপ্টেন ডি.এল. রিচার্ডসন। এছাড়াও বিভিন্ন সময়ে মি: রকফোর্ট, স্যার রোপার লেথব্রিজ, উমেশচন্দ্র দত্ত, জ্যোতিভূষণ ভাদুড়ী, রাখালরাজ বিশ্বাস, সতীশ চন্দ্র দে, রাজেন্দ্রনাথ সেন, আর. এন. গিলক্রিষ্ট. ইগারটন স্মিথ প্রমুখ যশস্বি শিক্ষানুরাগী ব্যক্তিবর্গ অধ্যক্ষের পদ অলংকৃত করেছেন। এখানকার খ্যাতনামা অধ্যাপকদের মধ্যে শিক্ষাবিদ রামতনু লাহিড়ী, পণ্ডিত মদনমোহন তর্কালঙ্কার, চিন্তাহরণ চক্রবর্তী, সুবোধ চন্দ্র সেনগুপ্ত, মুহম্মদ আবদুল হাই, কবি বিষ্ণু দে,ক্ষুদিরাম দাস, সুধীর চক্রবর্তী প্রমুখের নাম করা যায়।
এই প্রাচীন শিক্ষাপ্রতিষ্ঠানে মূলত স্নাতক স্তরে শিক্ষাদান করা হয় কলা, বিজ্ঞান ও বাণিজ্য তিন বিভাগেই শিক্ষা দান করা হয়।
কলা বিভাগ
বিজ্ঞান বিভাগ
বাণিজ্য বিভাগ
এছাড়াও এই কলেজে কল্যাণী বিশ্ববিদ্যালয়ের স্নাতকোত্তর বাংলা, দর্শণ ও ভূগোল বিভাগের রেগুলার পঠন পাঠন হয়।
সরকারি কলেজের মাঠটি খুব বড়। এখানে কলেজের বিভিন্ন উৎসব অনুষ্ঠান, খেলাধুলা অনুষ্ঠিত হয়। এই মাঠে বিভিন্ন সরকারি উৎসব হয়ে থাকে। এখানে অনুষ্ঠিত বাৎসরিক নদীয়া জেলা হস্ত শিল্প মেলা খুবই উল্লেখযোগ্য উৎসব।
\n
কাজী জহিরুল কাইয়ুম

কাজী জহিরুল কাইয়ুম বাংলাদেশের একজন রাজনীতিবিদ ও ব্যবসায়ী ছিলেন, যিনি পাকিস্তান জাতীয় পরিষদ, বাংলাদেশ গণপরিষদ সদস্য এবং কুমিল্লা-১৭ আসনের জাতীয় সংসদ সদস্য ছিলেন। তিনি বাংলাদেশের অষ্টম প্রধানমন্ত্রী কাজী জাফর আহমেদের চাচা।
কাজী জহিরুল কাইয়ুম ১৪ ডিসেম্বর ১৯১৮ সালে কুমিল্লা জেলার চিওড়া কাজী পরিবারে জন্মগ্রহণ করেন। ১৯৫৪ সালে পূর্ববঙ্গ আইনসভা নির্বাচনে তিনি ত্রিপুরা সদর দক্ষিণ-পূর্ব মুসলিম আসন থেকে নির্বাচিত হোন। ১৯৬৯ সালে তিনি চিওড়া সরকারি কলেজ প্রতিষ্ঠা করেন, যেটি চৌদ্দগ্রাম উপজেলায় অবস্থিত। ১৯৭০ সালে পাকিস্তানের সাধারণ নির্বাচনে এনই–১৩৬ কুমিল্লা–৬ আসনে তিনি বিজয়ী হোন। ১৯৭১ সালে বাংলাদেশের মুক্তিযুদ্ধ চলাকালে মুজিবনগর সরকারের পররাষ্ট্রমন্ত্রী খন্দকার মোশতাক আহমেদ তার মাধ্যমে ভারতের কলকাতায় নিযুক্ত মার্কিন কনসাল জেনারেলকে পশ্চিম পাকিস্তানে বন্দী নিখিল পাকিস্তান আওয়ামী লীগের সভাপতি শেখ মুজিবুর রহমানকে মুক্তিদানের বিনিময়ে একটি সমঝোতার বার্তা প্রেরণ করেছিলেন।
১৪ সেপ্টেম্বর ১৯৯১ সালে তিনি মৃত্যুবরণ করেন।
উপজেলা নির্বাহী অফিসার

উপজেলা নির্বাহী অফিসার (সংক্ষেপে ইউএনও) হলেন উপজেলার মুখ্য কার্যনির্বাহী কর্মকর্তা, উপজেলা পর্যায়ে কেন্দ্রীয় সরকারের অন্যতম প্রতিনিধি এবং বাংলাদেশ সিভিল সার্ভিস (বিসিএস প্রশাসন ক্যাডার) এর একজন সদস্য। এটি বাংলাদেশ সিভিল সার্ভিসের ৬ষ্ঠ গ্রেডের একটি পদ। সাধারণভাবে উপজেলা নির্বাহী অফিসার বাংলাদেশের পদমর্যাদা ক্রম অনুসারে সিনিয়র সহকারী সচিব পদমর্যাদার একটি পদ।
উপজেলা গঠনের আগে প্রত্যেক জেলায় মহকুমা ছিল। প্রত্যেক মহকুমায় প্রশাসনিক কার্যাবলী সম্পাদনের জন্য একজন মহকুমা প্রশাসক বা সাব-ডিভিশনাল অফিসার (এসডিও) নিয়োজিত ছিল। পরবর্তীতে সামরিক শাসক রাষ্ট্রপতি হুসেইন মুহাম্মদ এরশাদের আমলে স্থানীয় সরকার (উপজেলা পরিষদ ও উপজেলা পুনর্গঠন) অধ্যাদেশের মাধ্যমে উপজেলা নির্বাহী অফিসারের পদ সৃষ্টি করা হয়। ১৯৮২ সালে, এরশাদ সরকার প্রশাসনিক পুনর্গঠন ও সংস্কার কমিটি গঠন করে, যার কাজ হল জনগণের সরাসরি ভোটে নির্বাচিত একজন চেয়ারম্যানের নেতৃত্বে উপজেলা পরিষদ নামে একটি প্রতিনিধিত্বশীল স্থানীয় সরকার ব্যবস্থা চালু করা। সরকার শহর এলাকার বাইরে প্রতিটি থানাকে উপজেলায় উন্নীত করে এবং প্রথমে থানা নির্বাহী অফিসারের পদ সৃষ্টি করে, যা পরবর্তীতে থানা নির্বাহী অফিসার থেকে নাম পরিবর্তন করে উপজেলা নির্বাহী অফিসার করা হয়।
জাতীয় সঞ্চয় অধিদপ্তর

জাতীয় সঞ্চয় অধিদপ্তর: ১৯৭২ সালে জাতির জনক বঙ্গবন্ধু শেখ মুজিবুর রহমানের উদ্যোগে জাতীয় সঞ্চয় পরিদপ্তর প্রতিষ্ঠা লাভ করে। তারপর র্দীঘ ৪২ বছর পর জাতীয় সঞ্চয় পরিদপ্তর ২০১৪ সালের ফেব্রুয়ারি মাসে অধিদপ্তরে উন্নীত হয়। জাতীয় সঞ্চয় অধিদপ্তর অর্থ মন্ত্রণালয়ের অভ্যন্তরীণ সম্পদ বিভাগের অধীনস্থ একটি অধিদপ্তর।
১৮১০ খ্রিষ্টাব্দে স্কটল্যান্ডের এক গীর্জায় রেভারেন্ড হেনরি ডানকান (সঞ্চয় ব্যাংকের জনক) প্রথম সঞ্চয় ব্যাংক স্থাপন করেন। ১৯৪৪ সালে ভারতে অর্থ মন্ত্রণালয়ের অধীনে ২য় বিশ্বযুদ্ধের কারণে সৃষ্ট মুদ্রাস্ফীতি নিয়ন্ত্রণের লক্ষ্যে এ উপমহাদেশে সর্বপ্রথম ‘জাতীয় সঞ্চয় সংস্থা’ কাজ শুরু করে। এ সংস্থার প্রধান কার্যালয় ভারতের সিমলায় অবস্থিত ছিল। পরবর্তীতে ১৯৪৭ সালে দেশ বিভাগের পর জাতীয় সঞ্চয়ের কার্যক্রম তদানীন্তন সরকারের অর্থ মন্ত্রণালয়ের অধীনে স্থানান্তরিত হয়। ১৯৭২ সালে জাতীয় সঞ্চয় পরিদপ্তর প্রতিষ্ঠা লাভ করে এবং ২০১৪ সালের ফেব্রুয়ারি মাসে জাতীয় সঞ্চয় পরিদপ্তর অধিদপ্তরে উন্নীত হয়। 
জাতীয় সঞ্চয় অধিদপ্তরের প্রধান উদ্দেশ্য সমূহঃ
গণপ্রজাতন্ত্রী বাংলাদেশ সরকার
জাতীয় সঞ্চয় অধিদপ্তর
এন.এস.সি টাওয়ার (১৮ তলা), ৬২/৩, পুরানা পল্টন, ঢাকা-১০০০।
ফোনঃ ৮৮০-২-৯৫৫৯৯০৮, ফ্যাক্সঃ ৮০-২-৫৭১৬৪৩৫৫
http://www.nationalsavings.gov.bd/
টাকা ২৫,০০০/-; টাকা ৫০,০০০/-; টাকা ১,০০,০০০/-; টাকা ২,০০,০০০/-; টাকা ৫,০০,০০০/-; টাকা ১০,০০,০০০/; এবং ৫০,০০,০০০/-।
খোন্দকার মনোয়ার হোসেন

খন্দকার মনোয়ার হোসেন (৩০ এপ্রিল ১৯৩০ - ২৭ জুন ১৯৯৯) ছিলেন একজন বাংলাদেশী পরিসংখ্যানবিদ। ১৯৫০ সালে তিনি ঢাকা বিশ্ববিদ্যালয়ের শিক্ষার্থীদের মাঝে পরিসংখ্যান কোর্সে প্রথম স্নাতক করেন। তিনি রাজশাহী বিশ্ববিদ্যালয়ের পরিসংখ্যান বিভাগের প্রতিষ্ঠাতা।
মনোয়ার হোসেন ১৯৩০ সালে পাচুরিয়া গ্রামে জন্মগ্রহণ করেন। তার বাবা ছিল মৌলভি খন্দকার আব্দুল হামিদ এবং মা মোসাম্মাৎ আখতারা খাতুন। মনোয়ার হোসেনের ভাই ছিলেন বাংলাদেশ জাতীয়তাবাদী দলের সাবেক সাধারণ সম্পাদক খন্দকার দেলোয়ার হোসেন। তার শৈশব অতিবাহিত হয় মানিকগঞ্জে।
১৯৬৪ সালের ২৫ জুন মনোয়ার হোসেন বিয়ে করেন হোসনেয়ারা বেগম ঝর্না কে। হোসনেয়ারা বেগম রাজশাহী বিশ্ববিদ্যালয়ের পরিসংখ্যান বিভাগের অধ্যাপক হিসেবে দায়িত্ব পালন করেন। তাদের চার ছেলে ও দুই মেয়ে।
১৯৪৪ সালে মনোয়ার হোসেন মানিকগঞ্জের ভিক্টোরিয়া স্কুল থেকে মাধ্যমিক পাশ করেন। তিনি দেবেন্দ্র কলেজ ও প্রেসিডেন্সি কলেজের শিক্ষার্থী ছিলেন। তিনি ১৯৪৮ সালে গণিত, বাংলা, ইংরেজি ও অর্থনীতি বিষয়ে কলকাতা বিশ্ববিদ্যালয় থেকে বি. এ (পাস) ডিগ্রী লাভ করেন। পরের বছর, তিনি কলকাতা বিশ্ববিদ্যালয় থেকে গণিত থেকে একটি সম্মান ডিগ্রী লাভ করেন। এছাড়াও মনোয়ার হোসেন প্রথম শ্রেণীর ফলাফল সহ ঢাকা বিশ্ববিদ্যালয় পরিসংখ্যান বিভাগ থেকে ১৯৫০ এবং ১৯৫৪ সালে মাষ্টার্স পাশ করেন। তিনি অর্থনীতি বিষয়ের মাষ্টার্স সম্পন্ন করেন। তিনি তার শিক্ষা জীবনে লন্ডন বিশ্ববিদ্যালয়, কেমব্রিজ বিশ্ববিদ্যালয় এবং লন্ডন স্কুল অব ইকোনমিক্স এর শিক্ষার্থী ছিলেন। তিনি মরিস জর্জ কেনডাল এর অধীনে তার গবেষণা কাজ সম্পন্ন করেন।
খোন্দকার মনোয়ার হোসেন দুই দশকের বেশি সময় ধরে একাডেমিক জীবনে জড়িত থেকেছেন। তিনি তার প্রথম জীবনে ঢাকা বিশ্ববিদ্যালয় এর গণিতের প্রভাষক হিসেবে যোগ দেন। তিনি তার কর্মজীবনের বেশিরভাগ সময় রাজশাহী বিশ্ববিদ্যালয়ের পরিসংখ্যান বিভাগে বিভিন্ন পদে দায়ীত্ব পালন করেছেন। তিনি পরিকল্পনা বোর্ড অব ইস্ট পাকিস্তান সরকার এর সহকারী প্রধান অর্থনীতিবিদ, সামাজিক বিজ্ঞান বিভাগ এ ১৯৫৭ থেকে ১৯৫৯ পর্যন্ত দায়ীত্ব পালন করেন। ১৯৬৮ সালে বার্মিংহাম বিশ্ববিদ্যালয়, যুক্তরাজ্য তে তিনি এক বছর যাবত ভিজিটিং ফেলো হিসেবে নিযুক্ত ছিলেন।
খোন্দকার হোসেন ছিলেন পাকিস্তান সরকার এর 'আন্তঃ-বিশ্ববিদ্যালয় সামাজিক বিজ্ঞান গবেষণা কাউন্সিল' এর সদস্য। তিনি রাজশাহী ও বাংলাদেশ বিশ্ববিদ্যালয় শিক্ষক সমিতি এর সভাপতি হিসেবে দায়ীত্ব পালন করেন। ১৯৭৭ সালে খোন্দকার হোসেন 'বাংলাদেশ পরিসংখ্যান সমিতি' এর সভাপতি ছিলেন। সিনেট, ফাইন্যান্স কমিটি ও রাজশাহী বিশ্ববিদ্যালয় একাডেমিক কাউন্সিলের নির্বাচিত সদস্য হিসেবে খোন্দকার মনোয়ার হোসেন দায়ীত্ব পালন করেন। এছাড়াও তিনি ইউরোপ এবং এশিয়া উভয় দেশে অসংখ্য সেমিনার ও কর্মশালা পরিচালনা করেছেন।
জাতীয় পার্টি (কাজী জাফর)

বাংলাদেশে দশম জাতীয় সংসদ নির্বাচনের প্রাক্কালে শেখ হাসিনা নেতৃত্বাধীন নির্বাচনকালীন সরকারে এরশাদের নেতৃত্বাধীন জাতীয় পার্টি অংশ নেওয়ায় দলের এ সিদ্ধান্তের বিরোধিতা করে দলের একাংশকে নিয়ে সাবেক প্রধানমন্ত্রী কাজী জাফর আহমেদ জাতীয় পার্টি নামেই নতুন দল গঠন করেন। ২০১৩ সালের ২০ ডিসেম্বর বিশেষ কাউন্সিলের মাধ্যমে তিনি জাতীয় পার্টির একাংশের চেয়ারম্যান নির্বাচিত হন। এরপর ২০১৪ সালের ২৫ জানুয়ারি বিএনপিনেতৃত্বাধীন বিশ দলীয় জোটে এ দলটি যোগ দেয়। পরবর্তীতে ২০২২ সালে বিশ দলীয় জোট বিলুপ্ত হলে দলটির নেতৃত্বে বারো দলীয় জোট গঠিত হয়। 
কাজী জাফর আহমেদের মৃত্যুর পর এ দলটির চেয়ারম্যান ও মহাসচিব হিসেবে যথাক্রমে টিআইএম ফজলে রাব্বি চৌধুরী ও মোস্তফা জামাল হায়দার দায়িত্ব পালন করেছেন। ফজলে রাব্বি চৌধুরীর মৃত্যুর পর এ দলটির চেয়ারম্যান হিসেবে দায়িত্ব নেন মোস্তফা জামাল হায়দার। নওয়াব আলী আব্বাস খান এই দলের অন্যতম প্রেসিডিয়াম সদস্য ও জননন্দিত নেতা।
বাংলা একাডেমি ব্যবহারিক বাংলা অভিধান

বাংলা একাডেমি ব্যবহারিক বাংলা অভিধান বাংলা একাডেমি কর্তৃক প্রকাশিত বাংলা ভাষার একটি অখণ্ড-পূর্ণাঙ্গ অভিধান সংস্করণ। ১৯৭৪ সালের ডিসেম্বরে স্বরবর্ণ অংশ নিয়ে অভিধানটি প্রথম প্রকাশিত হয়। ১৯৮৪ সালের জুনে প্রকাশিত হয় ব্যাঞ্জনবর্ণ অংশ। অভিধানটি প্রধান সম্পাদনায় রয়েছেন ডক্টর মুহম্মদ এনামুল হক (স্বরবর্ণ অংশ), সম্পাদনায় শিবপ্রসন্ন লাহিড়ী (ব্যাঞ্জনবর্ণ অংশ ও পরিমার্জিত সংস্করণ) এবং সহযোগী সম্পাদনায় স্বরোচিষ সরকার।
১৯৯২ সালের নভেম্বরে অভিধানটির দ্বিতীয় সংস্করণ প্রকাশিত হয়। ২০০০ সালের ডিসেম্বরে পরিমার্জিত সংস্করণ প্রকাশিত হয়। পরবর্তীতে ২০০২ সালের জানুয়ারিতে পরিমার্জিত সংস্করণের প্রথম পুনর্মুদ্রণ সর্বশেষ ২০১৫ সালের জানুয়ারিতে পরিমার্জিত সংস্করণের অষ্টাদশ পুনর্মুদ্রণ প্রকাশিত হয়।
প্ররোচনা

প্ররোচনা (Abetment) ভারতীয় দণ্ড বিধির পঞ্চম অধ্যয়ে (১০৭-১২০ নং ধারা) ব্যাখ্যায়িত আছে।
উপর্যুক্ত আইনের ১০৭ নং ধারা অনুযায়ী তিনভাবে প্ররোচনা দেওয়া যেতে পারে—
১০৯ নং ধারাতে প্ররোচনার শাস্তি বর্ণিত আছে। কেউ কোনো অপরাধের নিমিত্ত কাউকে প্ররোচনা দিলে এবং সেই প্ররোচনার ফলে যদি কাজটি ঘটে তবে ঐ কাজের প্ররোচনার জন্যে নির্দিষ্ট দন্ড না থাকলে মূল অপরাধটির জন্যে যে শাস্তি বা দন্ডের বিধান আছে, প্ররোচকের ওপর তা লাগু হবে।
চাতুল

চাতুল (বৈজ্ঞানিক নাম: "Rathinda amor (Fabricius)")এক প্রজাতির ছোট আকারের প্রজাপতি যার শরীর ও ডানা ময়লা সাদা বর্ণের এবং ডানার উপর খয়েরি আলপনা আঁকা থাকে। এদের তিনটি অসমান আকৃতির লেজ দেখা যায়। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য। 
চাতুলের প্রসারিত অবস্থায় ডানার আকার ২৬-২৮ মিলিমিটার দৈর্ঘ্যের হয়।
উইন্টার-ব্লাইদ লিখেছেন প্রজাপতিটি কলকাতা এবং তার আশেপাশের অঞ্চলে অত্যন্ত সুলভ। ওড়িশা, ভারতের দক্ষিণাংশ, পূর্বঘাট পর্বতমালার দৈর্ঘ্য বরাবর দেখা যায়। এছাড়া অসম, সিকিম এর ৩০০০ ফুট উচ্চতা অবধি এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
চাতুলের পিছনের ডানার বেস এর বর্ন ময়লা সাদা থেকে খয়েরি হলুদ মেশানো। তার উপর খয়েরি এবং কমলা রঙের নানা আকৃতির নকশা কাটা থাকে যার যথাযত বর্ণনা দেওয়া দুষ্কর। নানা আকৃতিগুলি লম্বাটে বিন্দু এবং খাঁজকাটা রেখা দিয়ে তৈরী। সামনের ডানার নিচের পিঠের আঁচলে একটি সাদা ব্যান্ড অথবা পটি দেখা যায়। সেখান থেকে শীর্ষ পর্যন্ত চওড়া খয়েরি রঙ বিস্তৃত। ডানার গোড়ার দিকে কমলা এবং খয়েরি রঙ এর আঁজি থাকে।
ডানার ওপর পিঠ কালচে খয়েরি রঙের। সামনের ডানার আঁচলে ময়লা সাদা রঙের একটি অংশ থাকে। পিছনের ডানার ভূমিকোনে কয়েকটি ছোট লালচে কমলা বিন্দু দেখা যায় যার বাইরের দিকে কালো রঙ দিয়ে ঘেরা থাকে। ১,২ এবং ৩ নং শিরা থেকে তিনটি সুতোর মতো লেজ আছে এবং এদের দৈর্ঘ্য যথাক্রমে ২মিলিমিটার, ৬মিলিমিটার এবং ২.৫মিলিমিটার
চাতুলরা মাটি থেকে ১০-১২ ফুট উচ্চতা পর্যন্ত উড়তে দেখা যায়। এদের ওড়ার ভঙ্গি দুর্বল প্রকৃতির। ওড়ার সময় ডানা যতটা এগোয় শরীরটা ততটা এগোয় না। ফুলের উপর অনেকক্ষণ ওড়ার পর থিতু হয়। সাধারণত ঝুলে পড়া পাতায় উলম্ব ভাবে বসে থাকার অভ্যাস এদের। চাতুলদের আহার্য্য উদ্ভিদের আশেপাশেই বেশি দেখা যায়। ভিজে মাটিতে এদের প্রায় দেখাই যায় না।
চাতুল এর ডিম ফ্যাকাশে নীল অথবা প্রায় সাদা বর্ণের। রঙ্গন গাছে ফুলের কুঁড়ির খাঁজে ডিম পাড়তে দেখা যায়। ডিম পাড়ার আগে স্ত্রী চাতুল গাছটিকে বহুক্ষণ ধরে পর্যবেক্ষণ করতে থাকে। এরা সাধারনত বিভিন্ন পাতায় ৭-৯টি ডিম পাড়ে।
শূককীট সবুজ বর্নের আবার কোথাও লালচে রঙের আভা দেখা যায়। শূককীট এর পিঠের উপর অনেকগুলি বিভিন্ন দৈর্ঘ্যের মাংশল কাঁটা থাকে ।
এই শূককীট গোত্রের রঙ্গন "","Ixora singaporensis","Ixora arborea" এছাড়া , , , এবং Myrtaceae গোত্রের বিভিন্ন গাছের কচি পাতার রসালো অংশ আহার করে।
মূককীট সবুজ বর্নের হয়। এদের উদর অংশের অপর পিঠ নীলচে গোলাপি রঙের হয়। ধীরে ধীরে এই রঙ খয়েরি রংগে পরিনত হয়। শরীরের পিছন দিক ডালে সংযুক্ত থাকে।
বলাই ধাপ

বলাই ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার অটোবাল মৌযায় অবস্থিত।
বলাই ধাপ কানাই ধাপ থেকে ৫০০ মিটার দক্ষিণ-দক্ষিণ-পূর্বে এবং মহাস্থান জাদুঘর থেকে প্রায় ৪.৫ কিমি দক্ষিণ-পশ্চিমে প্রবাহিত আটোনালা নদীর পশ্চিম তীরস্থ সরলপুর গ্রামের উত্তর পার্শ্বে অবস্থিত একটি প্রত্নস্থল। প্রত্নস্থলটি বলাইধাপ নামে সমধিক পরিচিত।
ইট লুণ্ঠনকারীদের হাতে প্রত্নস্থলটি ব্যাপক ক্ষতিগ্রস্ত হয়েছে। ইট দেখে অনুমান করা হয় গুপ্ত যুগের একটি মন্দির ছিল এখানে। বলাই ধাপে কিছু সংখ্যক মৃৎপাত্র পাওয়া গেছে। ১৯২৬ সালে খনন করে প্রত্নস্থল থেকে গুপ্ত যুগের একটি স্বর্ণাবৃত ব্রোঞ্জ মঞ্জুশ্রী মূর্তি পাওয়া গেছে। ঢিবির পাশে থেকে টেরাকোটা শিল্প পাওয়া গিয়েছে।
দেলোয়ার হোসেন বীর প্রতীক

দেলোয়ার হোসেন (জন্ম: অজানা — মৃত্যু: ২০১০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
দেলোয়ার হোসেনের জন্ম ব্রাহ্মণবাড়িয়া জেলার আখাউড়া উপজেলার নিলাখাদ গ্রামে। তার বাবার নাম আবদুল হাই এবং মায়ের নাম রোকেয়া বেগম। তার স্ত্রীর নাম শাহানা বেগম। এ দম্পতির দুই ছেলে ও তিন মেয়ে।
১৯৭১ সালে দেলোয়ার হোসেন চাকরি করতেন পাকিস্তান সেনাবাহিনীতে। সে সময়ে তিনি কুমিল্লা সেনানিবাসে কর্মরত ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ২ নম্বর সেক্টরের গঙ্গাসাগর সাবসেক্টরে। পরে তাকে নিয়মিত মুক্তিবাহিনীর নবম ইস্ট বেঙ্গল রেজিমেন্টে অন্তর্ভুক্ত করা হয়। চন্দ্রপুর যুদ্ধের কয়েক দিন আগে কালাছড়া চা-বাগান আক্রমণেও তিনি অংশ নিয়ে সাহসিকতার সঙ্গে যুদ্ধ করেন। দেলোয়ার হোসেন স্বাধীনতার পর বাংলাদেশ সেনাবাহিনীতেই চাকরি করেন। ১৯৯৩ সালে সেনাবাহিনীর চাকরি থেকে অবসর নিয়ে আইন পেশায় যোগ দেন।
ব্রাহ্মণবাড়িয়া জেলার কসবা উপজেলার অন্তর্গত চন্দ্রপুর এলাকা। এর অবস্থান কসবা রেলস্টেশন থেকে তিন মাইল উত্তরে। এখানে ছিল পাকিস্তান সেনাবাহিনীর শক্ত এক প্রতিরক্ষা অবস্থান। ১৯৭১ সালের ২২ নভেম্বর এ অবস্থানে পাকিস্তান সেনাবাহিনীর প্রতিরক্ষা অবস্থান বেশ সুবিধাজনক স্থানে ছিলো। সেখানে আক্রমণ চালানোর উদ্যোগও বেশ বিপজ্জনক ছিলো। আক্রমণ করলে মুক্তিযোদ্ধাদেরই ক্ষয়ক্ষতি হতো বেশি। তার পরও মুক্তিযোদ্ধারা আক্রমণ চালালেন। তুমুল যুদ্ধ চলতে থাকল। মুক্তিযোদ্ধাদের একাধিক দলের মধ্যে একটিতে ছিলেন দেলোয়ার হোসেন। আক্রমণ চালিয়েও তারা ব্যর্থ হলেন। পাকিস্তানিদের আক্রমণে শহীদ ও আহত হলেন অসংখ্য মুক্তিযোদ্ধা। এ যুদ্ধের পরিকল্পনা শুরু হয় ১৮ নভেম্বর। ভারতীয় বাহিনীর সঙ্গে যৌথভাবে এ আক্রমণ চালানোর সিদ্ধান্ত নেওয়া হয়। বাংলাদেশ বাহিনীর কোম্পানি পরিচালনা করেন খন্দকার আবদুল আজিজ (বীর বিক্রম), (প্রকৃত নাম খন্দকার আজিজুল ইসলাম)। পরিকল্পনা মোতাবেক বাংলাদেশ বাহিনী ও ভারতীয় বাহিনী যৌথভাবে আক্রমণ করে। চন্দ্রপুরে দেলোয়ার হোসেন যুদ্ধ করেন। তার চোখের সামনে শহীদ হন কয়েকজন সহযোদ্ধা। তিনি নিজেও যুদ্ধে একপর্যায়ে আহত হন। আহত অবস্থায়ও যুদ্ধ চালিয়ে যান। একপর্যায়ে নিস্তেজ হয়ে পড়েন। সহযোদ্ধারা তাকে ফিল্ড হাসপাতালে পাঠান।
সঞ্চয়পত্র (বাংলাদেশ)

'সঞ্চয়পত্র': বাংলাদেশ জাতীয় সঞ্চয় অধিদপ্তরের অধীনে জনগণকে সঞ্চয়ী হতে উৎসাহিত করা ও বিক্ষিপ্তভাবে ছড়িয়ে থাকা ক্ষুদ্র ক্ষুদ্র সঞ্চয় জাতীয় সঞ্চয় স্কীমের মাধ্যমে আহরণ করার উদ্দেশ্যে এবং সাধারণের নির্ঝঞ্ঝাট অর্থ বিনিয়োগের পথ প্রশস্থ করার অন্য নাম সঞ্চয়পত্র।বৃহত্তর দৃষ্টিকোণ হতে দেখলে, সাধারণ মানুষের হাতে জমানো টাকা লম্বা সময়ের জন্যে ফেলে না রেখে ঝুঁকিমুক্ত বিনিয়োগে মুনাফা লাভ, দেশের বিশেষ বিশেষ জনগোষ্ঠী যেমন- মহিলা, অবসরপ্রাপ্ত সরকারি কর্মকর্তা/কর্মচারী, বয়োজ্যেষ্ঠ নাগরিক, প্রবাসী বাংলাদেশী এবং শারীরিক প্রতিবন্ধীদের আর্থিক ও সামাজিক নিরাপত্তা বেষ্টনীর আওতায় আসার সুযোগ এবং সরকারের সঞ্চয় স্কীমের মাধ্যমে আহরিত অর্থ দ্বারা জাতীয় বাজেট ঘাটতি পূরণ করার সুযোগ।বাংলাদেশ ব্যাংক, জাতীয় সঞ্চয় ব্যুরো, বাণিজ্যিক ব্যাংক ও ডাকঘর থেকে সব সঞ্চয়পত্র কেনা ও নগদায়ন করা যায়। 
বর্তমানে বাংলাদেশে চার ধরনের সঞ্চয়পত্র প্রচলিত আছে।
পরিবার সঞ্চয়পত্র
এছাড়া ডাকঘর সঞ্চয়পত্র নামে আরও একটি সঞ্চয়পত্র স্কীম রয়েছে যা শুধুমাত্র ডাকঘর থেকে লেনদেন করা হয়।
বাংলাদেশ ব্যাংকের সব শাখা অফিস, সব বাণিজ্যিক ব্যাংক, জাতীয় সঞ্চয় অধিদপ্তরের অধীন সারাদেশে ৭১টি সঞ্চয় ব্যুরো অফিস এবং পোস্ট অফিসে সঞ্চয়পত্র কিনতে পাওয়া যায়। নগদ টাকা ও চেকের মাধ্যমে সঞ্চয়পত্র কেনা যায়। ক্রেতা ও নমিনির দুই কপি পাসপোর্ট আকারের সত্যায়িত ছবি লাগে। জাতীয় পরিচয়পত্র, পাসপোর্ট অথবা জন্মনিবন্ধন সনদের নম্বর অন্তর্ভুক্তির জন্য মূল কপি দেখাতে হয়। 
সঞ্চয়পত্র চুরি হলে বা হারালে বা অন্য কোনোভাবে নষ্ট হলে গ্রাহকদের দুশ্চিন্তার কিছু নেই। যে অফিস থেকে সঞ্চয়পত্র কেনা, সেই অফিসে বিষয়টি অবগত করে 'ডুপ্লিকেট' সঞ্চয়পত্র পাওয়া যাবে। গ্রাহক চাইলে সঞ্চয়পত্র স্থানান্তর করে নিতে পারেন, অর্থাৎ কোনো গ্রাহক বাংলাদেশ ব্যাংকের মতিঝিল অফিস থেকে সঞ্চয়পত্র কিনে তা স্থানান্তর করে বাংলাদেশ ব্যাংকের অন্য যে কোনো অফিসে নিতে পারেন এবং সেখান থেকে সুবিধা নিতে পারবেন। একইভাবে অন্যান্য ব্যাংকের বেলায়ও স্থানান্তর করা যায়।
আমলাতাড়া

আমলাতাড়া হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার সদর মহকুমার বাঁকুড়া ১ সমষ্টি উন্নয়ন ব্লকে অবস্থিত।
২০১১ সালের জনগণনা অনুসারে আমলাতাড়া গ্রামের জনসংখ্যা ৮৩৬। এর মধ্যে ৪৫৭ জন পুরুষ ও ৪০৬ জন নারী।
খগেন্দ্রনাথ দাস

খগেন্দ্রনাথ দাস (১৮৯২ - ১৯২৭) একজন বাঙালি ব্রিটিশ বিরোধী স্বাধীনতা সংগ্রামী ও সশস্ত্র বিপ্লবী।
খগেন্দ্রনাথ দাসের জন্ম চারগাছ, ত্রিপুরায়। পিতার নাম রমেশচন্দ্র দাস। ঢাকার বিপ্লবী হেমচন্দ্র ঘোষ স্থাপিত 'মুক্তিসংঘে'র সদস্য ছিলেন। মুক্তিসংঘের কলকাতা শাখার ভার ছিল বিপ্লবী শ্রীশ পালের ওপর। খগেন্দ্রনাথ তাকে সাহায্যের জন্যে আরো কয়েকজন বিপ্লবীর সাথে কলকাতায় আসেন। আত্মোন্নতি সমিতি ও মুক্তি সংঘ এই দুই গুপ্ত বিপ্লবী সংগঠনের মধ্যে যোগাযোগ রাখতেন তিনি। ১৯২২ সালে জগদ্দল এলাকার আলেকজান্ডার জুট মিলের অত্যাচারী ইঞ্জিনিয়ার রবার্ট ও'ব্রায়েন শ্রমিক হত্যা করেছিল। মুক্তি সংঘের বিপ্লবীরা প্রতিশোধার্থে তাকে হত্যা করার পরিকল্পনা করেন। এই কার্যোদ্ধার করতে খগেন্দ্রনাথ দাস তিনমাস ওই জুট মিলে শ্রমিকের ছদ্মবেশে কাজ করতে থাকেন যদিও এই পরিকল্পনা ফাঁস হয়ে যায় এবং তিনি ও হরিদাস দত্ত পালিয়ে যান। পুলিশ তাকে গ্রেপ্তার করলে দেড় বছর কারাবাস হয়। তিনি বিপ্লবী দল বেঙ্গল ভলেন্টিয়ার্সের অন্যতম প্রতিষ্ঠাতা সদস্য ছিলেন।
খগেন্দ্রনাথ দাসের অন্যতম কৃতিত্ব প্রথম বিশ্বযুদ্ধের সময় রডা কোম্পানির মাউজার পিস্তল ও গুলি লুঠ। এই কাজের হোতা শ্রীশচন্দ্র মিত্র ওরফে হাবু মিত্রের সাথে তিনি, হরিদাস দত্ত এবং শ্রীশ পাল সক্রিয় ভূমিকা নেন। দিনের বেলা দুঃসাহসিক উপায়ে গরুর গাড়ির গাড়োয়ান সেজে তারা অস্ত্র লুঠ করে আনেন বিপ্লবীদের গোপন আস্তানায়। এই অস্ত্র পরে নানা ভাবে সশস্ত্র বিপ্লবীদের হাতে ছড়িয়ে পড়েছিল। এই দুঃসাহসিক ডাকাতির কথা পুলিশ জানতে পারে কিন্তু তার বিরুদ্ধে সেরকম প্রমাণ পাওয়া যায়নি। মামলায় জড়াতে না পারলেও বিনাবিচারে নানা জায়গায় আটক ও অন্তরীণ করে রাখা হয় তাকে।।
দুলু মাঝির ভিটা

দুলু মাঝির ভিটা বা দলু মাঝির ভিটা বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
বগুড়া জেলার কোতোয়ালি উপজেলার সরলপুর মৌযায় ও মহাস্থান থেকে দক্ষিণ-পশ্চিম এবং বলাই ধাপ ও ওঝা ধন্বন্তরির ভিটার কাছাকাছি এই স্থাপনা অবস্থিত।
দুলু মাঝির ভিটা দেখতে গোলাকার। এর ব্যাস প্রায় ১২০ মিটার এবং উচ্চতা ৫ মিটার। কিন্তু প্রায় ৬৫ মিটার দৈর্ঘ্য ও ৬০ মিটার প্রস্থ জমি মূল ভুমি থেকে চাষের জন্য আলাদা করা হয়েছে। এই ভিটা পুরাতন ইট, পাথরে আবৃত।
মহানায়ক (১৯৮৪-এর চলচ্চিত্র)

মহানায়ক আলমগীর কবির রচিত ও পরিচালিত ১৯৮৪ সালের রোমাঞ্চকর চলচ্চিত্র। বুলবুল আহমেদ নিবেদিত চলচ্চিত্রটি প্রযোজনা ও পরিবেশনা করেছে ত্রয়ী চিত্রম। এক বেকার যুবকের রোমাঞ্চকর প্রেমের গল্প নিয়ে ছবিটি নির্মিত হয়েছে। এতে প্রধান চরিত্রে অভিনয় করেছেন বুলবুল আহমেদ। অন্যান্য চরিত্রে অভিনয় করেছেন কাজরী, জুলিয়া, রিনা খান, শওকত আকবর, আহমেদ শরীফ প্রমুখ।
এই চলচ্চিত্রের "আমার এ দুটি চোখ পাথর তো নয়" গানের জন্য সুবীর নন্দী ৯ম জাতীয় চলচ্চিত্র পুরস্কারে শ্রেষ্ঠ পুরুষ কণ্ঠশিল্পী বিভাগে পুরস্কার অর্জন করেন।
বেকার রানা চাকরি পাচ্ছে না। তার বন্ধু দিলদারের সাথে একই মেসে থাকে। দিলদার তাকে নিয়ে যায় তার উস্তাদের কাছে। উস্তাদ কালু খাঁর অনুমতি নিয়ে সে লোকের পকেট মারা শুরু করে। পকেট মারায় তাকে পরিপক্ব করে তুলে দিলদার। কিন্তু সে ধরা পরে যায় পিটার সাক্সেনার কাছে। পিটার তাকে তার চোরাকারবারিতে যোগ দেওয়ার আমন্ত্রণ জানায়। রানা সাড়া দিয়ে পিটারের সাথে তার অফিসে দেখা করতে যায়। কিন্তু কালুর লোক তা দেখে ফেলে এবং কালুকে জানিয়ে দেয়। কালু রানাকে শাসায়। রানা পিটারের সাথে ফন্দি করে কালুকে এক বাগান বাড়িতে ডেকে নিয়ে খুন করে।
পিটার তাকে তার হীরা ব্যবসায়ের ক্রেতাদের সাথে পরিচয় করিয়ে দেয় এবং তাকে থাইল্যান্ড পাঠায়। থাইল্যান্ডে পিটারের লোক তাকে সাদরে গ্রহণ করে। সেখানে তার পরিচয় হয় আধা-বাঙালি আধা-থাই লিন্ডার সাথে। লিন্ডা তাকে থাইল্যান্ড ঘুরিয়ে দেখায়। এরই মাঝে লিন্ডার সাথে তার সম্পর্ক ঘনিষ্ঠ হতে থাকে। কিন্তু তাকে বাংলাদেশে ফিরে আসতে হয়। তাকে আবার যেতে হয় নেপালের কাঠমান্ডুতে। সেখানে পিটারের ব্যবসায়িক বন্ধু জোশির হোটেলে গিয়ে ওঠে। জোশির সহকারী শিলা তাকে তাদের ব্যবসায়ের সকল কথা ফাঁস করে দিলে রানা জোশিকে সে কাজ করতে মানা করে। জোশি পিটারকে বাংলাদেশ থেকে ডাকিয়ে নিয়ে যায় এবং কথা কাটাকাটির এক পর্যায়ে জোশির গুলি পিটারের গায়ে লাগে। রানা তাকে ধাওয়া করলে জোশি পাহাড় থেকে পড়ে মারা যায়।
রানা বাংলাদেশে ফিরে এসে রেসেপশনিস্ট রেহানাকে বিয়ে প্রস্তাব দেয়। রেহানা প্রথমে নিমরাজি থাকলেও রানার অর্থবিত্তের কথা ভেবে রাজি হয়। কিন্তু পরদিন সে জানতে পারে আসলে রানা তার পূর্ব অপমানের প্রতিশোধ নিয়েছে। কালু খাঁ মারা যাওয়ার পর দিলদার তার অধীনে কাজ করতে চায়। তারা দুজনে পরিকল্পনা করে চলচ্চিত্র নির্মাণের কথা বলে গায়িকা ইয়াসমিন খানের গহনা হাতিয়ে নেওয়ার সময় তার কাছে ধরা পড়ে। ইয়াসমিন তাদেরকে শহর ত্থেকে যেতে বলে ছেড়ে দেয়। এভাবেই মানুষকে ধোঁকা দিয়ে চলতে থাকে তার জীবন।
চলচ্চিত্রটি বাংলাদেশ ছাড়াও থাইল্যান্ড, নেপালের কাঠমান্ডু, ও বার্মা ফ্রন্টিয়ারে চিত্রায়িত হয়েছে।
"মহানায়ক" চলচ্চিত্রের সঙ্গীত পরিচালনা করেছেন শেখ সাদী খান। গীত রচনা করেছেন মাসুদ করিম, মনিরুজ্জামান মনির, নজরুল ইসলাম বাবু ও জাহিদুল হক। গানে কণ্ঠ দিয়েছেন রুনা লায়লা, এন্ড্রু কিশোর, সুবীর নন্দী, হৈমন্তী শুক্লা ও সাবিনা ইয়াসমিন।
চলচ্চিত্র সমালোচক রহমান মতি এই চলচ্চিত্রের পরিচালনায় সৃজনশীলতা এবং বুলবুল আহমেদের স্টাইলিশ অভিনয়েরর প্রশংসা করেন। তার মতে প্রেম, প্রতারণা, বিবেকবোধ সব মিলিয়ে "মহানায়ক" একটি পুর্ণাঙ্গ চলচ্চিত্র।
জাতীয় চলচ্চিত্র পুরস্কার
বাংলা মুভি ডেটাবেজে মহানায়ক
নবজীবন ঘোষ

নবজীবন ঘোষ (আনুমানিক ১৯১৬ ― ২৩ সেপ্টেম্বর, ১৯৩৬) একজন স্বাধীনতা সংগ্রামী ও শহীদ।
নবজীবন ঘোষের বাড়ি মেদিনীপুর। তার ডাক নাম ছিল শালিখ। পিতার নাম যামিনীজীবন ঘোষ। তার পরিবারের অনেকেই বিপ্লবী আন্দোলনে সক্রিয়ভাবে জড়িত ছিলেন। ভ্রাতা নির্মলজীবন ঘোষ অত্যাচারী জেলাশাসক বার্জকে হত্যা করেন, মেদিনীপুর সেন্ট্রাল জেলে তার ফাঁসি হয় ২৬ অক্টোবর, ১৯৩৪ খ্রিষ্টাব্দে। তার পরিবার সরকারি অত্যাচারে জর্জরিত হয়েছে। জ্যেষ্ঠ ভ্রাতা বিনয়জীবন ইতিহাসের অধ্যাপনা করতেন মেদিনীপুর কলেজে। তাকে অন্যায়ভাবে চাকরি থেকে বরখাস্ত করা হয় ১৯৩৩ সালে। অপর ভ্রাতা জ্যোতিজীবন ঘোষও কারান্তরালে ছিলেন।
নবজীবনকে, বিপ্লবী আন্দোলনের সাথে যুক্ত এই সন্দেহে প্রথমে মেদিনীপুর থেকে বহিষ্কার করা হয়। পরে গ্রেপ্তার করে বন্দী অবস্থায় অমানুষিক প্রহারের ফলে তার মৃত্যু ঘটে। এই মৃত্যুকে পুলিশ আত্মহত্যা বলে মিথ্যা প্রচার করে।
নবজীবন ঘোষের জেল হেফাজতে মৃত্যু ও মেদিনীপুর জেলা জুড়ে পুলিশি অত্যাচারের বিরুদ্ধে সরব হন রবীন্দ্রনাথ স্বয়ং। সেসময় রাজবন্দী হত্যা এবং মানবাধিকার লঙ্ঘনের বিরুদ্ধে ইন্ডিয়ান সিভিল লিবার্টিস ইউনিয়ন তদন্তের দাবী জানায়। এই সংগঠনের সভাপতি ছিলেন রবীন্দ্রনাথ ঠাকুর।
রহস্যকাহিনি

রহস্যকাহিনি একটি সাহিত্যবর্গ যেটাতে কোনো রহস্যময় খুন বা অপরাধের সমাধান করা হয়। এটি সাহিত্যের অপেক্ষাকৃত নতুন শাখা। রহস্যকাহিনি কখনো কখনো গোয়েন্দা কাহিনিতে রূপ নিতে পারে, তবে এটি প্রায়শই "হার্ড-বয়েলড" গল্পের তীব্র বাস্তবতা ও মারামারির বিপরীতে রহস্যময় অথচ যৌক্তিক জগৎ উপস্থাপন করে।
সাহিত্যে অপেক্ষাকৃত নতুন শাখা এই রহস্যকাহিনির ধারা গড়ে উঠেছে গত ২০০ বছর ধরে। ইংরেজ রেনেসাঁর সময় স্বাক্ষরতা বেড়ে যায়, লোকে বই পড়া শুরু করে আর ফলে তারা তাদের চিন্তাভাবনায় ক্রমশ ব্যক্তিবাদী হয়ে ওঠে। এই চিন্তাধারায় তারা যুক্তিকে সম্মান করতে শেখে এবং সক্ষম হয় সমস্যার সমাধান করতে।
১৮০০-র পূর্বে রহস্যকাহিনির না থাকার সম্ভাব্য একটি কারণ হলো প্রকৃত পুলিশ বাহিনীর অভাব। শিল্পবিপ্লবের আগে বহু শহরেই নিরাপত্তার জন্যে কনস্টেবল ও নৈশপ্রহরী ছাড়া কেউ থাকত না। স্বাভাবিকভাবেই, কনস্টেবলটি শহরের প্রত্যেককে ব্যক্তিগতভাবে চিনত। তাই যেকোন অপরাধই হয় দ্রুত সমাধান হতো নইলে কখনোই হতো না। যেহেতু শিল্পায়নের ফলে লোকেরা শহরে এসে ভিড় করতে থাকলো, পুলিশও প্রাতিষ্ঠানিক রূপ নিলো; প্রয়োজন পড়লো প্রাইভেট ডিটেকটিভের, আর এভাবেই সৃষ্টি হলো রহস্য উপন্যাস।
রহস্যকাহিনিকে বিভিন্ন শ্রেণীতে ভাগ করা যায়: "প্রথাগত রহস্য", "আইনি থ্রিলার", "মেডিক্যাল থ্রিলার", "কোজি মিস্ট্রি", "পুলিশী তদন্ত", "হার্ড-বয়েলড" ইত্যাদি।
সান্তিয়াগো রামোন ই কাহাল

সান্তিয়াগো রামোন ই কাহাল (; আ-ধ্ব-ব: [sanˈtjaɣo raˈmon i kaˈxal]; ১ মে ১৮৫২ - ১৭ অক্টোবর ১৯৩৪) হলেন একজন স্পেনীয় রোগবিজ্ঞানী, কলাস্থানবিদ, স্নায়ুবিদ এবং চিকিৎসাশাস্ত্রে ১৯০৬ সালে নোবেল পুরস্কার বিজয়ী।
তিনি ফরাসি, স্পেনীয়, এবং জার্মান ভাষাতে ১০০-এর অধিক বৈজ্ঞানিক কর্ম ও নিবন্ধ প্রকাশ করেছেন। তার কিছু সুবিদিত কর্মের মধ্যে রয়েছে
১৯০৫ সালে "ড. ব্যাকটেরিয়া" ছদ্মনামে তিনি "Vacation Stories" শিরোনামে ৫টি বৈজ্ঞানিক কল্পকাহিনী প্রকাশ করেন।
তার প্রকাশনার তালিকায় রয়েছে:
মনমোহন ভাদুড়ী

ডা: মনমোহন ভাদুড়ী (১৮৭৭- ৯ মার্চ,১৯৭১) একজন ব্রিটিশবিরোধী স্বাধীনতা সংগ্রামী ও আজাদ হিন্দ ফৌজের ক্যাপ্টেন।
বোয়ালমারির ভাদুড়ী পরিবারে জন্মগ্রহণ করেন। বিপ্লবী আন্দোলনে সক্রিয় ভূমিকা নিয়েছিলেন। ফরিদপুর জেলা জেলা ষড়যন্ত্র মামলায় অভিযুক্ত হয়ে গ্রেপ্তার হন। দেশবন্ধু চিত্তরঞ্জন দাশ তার হয়ে মামলা পরিচালনা করেন। বিচারে ফাঁসির হাত থেকে রেহাই পেলেও দশ বছর কারাদণ্ড হয়।
ফরিদপুরে কমিউনিস্ট পার্টি সংগঠকদের মধ্যে তিনি ছিলেন অন্যতম। গোয়ালন্দ এলাকায় বহুদিন থেকে স্থানীয় মৎসজীবিদের ভেতরে সংগঠন গড়ে তোলার কাজে রত ছিলেন তিনি।
রাজবাড়ী জেলায় আজাদ হিন্দ ফৌজের একজন প্রধান সংগঠক ছিলেন ডা: মনমোহন ভাদুড়ী। নেতাজী সুভাষচন্দ্র বসুর আহবানে বহু তরুন তরুনী আজাদ হিন্দ ফৌজের মুক্তিমন্ত্র উদ্বুদ্ধ হয় তার নেতৃত্বে। বেড়াডাঙ্গাতে ছিল আজাদ হিন্দ ফৌজের অন্যতম কেন্দ্র। স্থানীয় অনেক মহিলাও এর সদস্য ছিলেন। দেহচর্চা, লাঠিখেলা, মহড়া ইত্যাদি চলত। ১৯৪৬ সালে কালিম্পঙে ব্রিটিশদের বিরুদ্ধে যুদ্ধে তিনি আজাদ হিন্দ ফৌজের ক্যাপ্টেন হিসেবে নেতৃত্ব দেন। যুদ্ধে জাপানের পরাজয়ের পর আত্মগোপনে রাশিয়া চলে গেছিলেন। নেতাজী তার গ্রন্থে তাকে ক্যাপ্টেন ভাদুড়ী বলে উল্লেখ করেছেন।
৯ মার্চ, ১৯৭১ খ্রিষ্টাব্দে তার মৃত্যু হয়।
রামের সুমতি (১৯৮৫-এর চলচ্চিত্র)

রামের সুমতি শহিদুল আমিন পরিচালিত ১৯৮৫ সালে শিশুতোষ নাট্য চলচ্চিত্র। অপরাজেয় কথাশিল্পী শরৎচন্দ্র চট্টোপাধ্যায় রচিত "একই নামের উপন্যাস" অবলম্বনে চলচ্চিত্রটির চিত্রনাট্য লিখেছেন শহিদুল আমিন। এক গ্রাম্য কিশোরের দুরন্তপণার গল্প চিত্রিত হয়েছে এই ছবিতে। এতে নাম ভূমিকায় (রাম) অভিনয় করেছেন জয়, তার বউদির ভূমিকায় ববিতা এবং তার দাদা শ্যামের চরিত্রে প্রবীর মিত্র। এছাড়া অন্যান্য ভূমিকায় রয়েছেন সুচন্দা, রওশন জামিল, নার্গিস, সাদেক বাচ্চু, সাইফুদ্দিন, আশীষ কুমার লোহ প্রমুখ। এটি সাদেক বাচ্চু অভিনীত প্রথম চলচ্চিত্র।
এই চলচ্চিত্রে রাম চরিত্রে অভিনয়ের জন্য জয় শ্রেষ্ঠ শিশু শিল্পী ও তার বউদি চরিত্রে অভিনয়ের জন্য ববিতা শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।
রাম গ্রামের দুষ্ট ও দুরন্ত কিশোর। গ্রামের লোকজন তার দুরন্তপণায় অতিষ্ঠ। আজ কারো গাছের ফল চুরি করেছে, তো কাল কারো পুকুরের মাছ চুরি করেছে এমন নালিশ অহরহ আসছে। তার বড় ভাই শ্যাম জমিদারের অধীনে কাজ করে। সে তাকে শাসন করে। শুধু তার বউদি নারায়ণীকে সে মান্য করে। একদিন জমিদারের ছেলের সাথে বিবাদে জড়িয়ে গেলে নারায়ণী তাকে শাসন করে এবং তার সাথে কথা বলা বন্ধ করে দেয়। এতে মনঃক্ষুণ্ণ হয়ে এবং আপনজনের সাথে সম্পর্ক ছিন্ন হলে সে তার ভুল বুঝতে পারে এবং তার সকল সম্পত্তি তার ভাইপোকে দিয়ে গ্রাম ছেড়ে তার মামা বাড়ি চলে যাওয়ার সিদ্ধান্ত নেয়।
"রামের সুমতি" চলচ্চিত্রের সঙ্গীত পরিচালনা করেছেন মনসুর আহমেদ। গীত রচনা করেছেন মাসুদ করিম। গানে কণ্ঠ দিয়েছেন রুনা লায়লা, সাবিনা ইয়াসমিন, শামীমা ইয়াসমিন দীবা ও বেবি নওরিন।
জাতীয় চলচ্চিত্র পুরস্কার
পোঠোহারী ভাষা

পোঠোয়ারী (), পোঠোহারী (), বা পাহাড়ি পোঠোয়ারী একটি ইন্দো-আর্য উপভাষা পাকিস্তানের এই ভাষা হল সংক্রমণগত হিন্দকো ও পাঞ্জাবি থেকে।
ভাষাভাষীর ভাষাগত পরিচয় আছে, কিন্ত জাতিগত পরিচয় নেই। এই পাঞ্জাবি থেকে আলাদা বানায়। একটি জায়মান ভাষা আন্দোলন হয়েছে। প্রচেষ্টা হয়েছে এটা অফিসিয়াল হতে কিন্ত অসুবিধা আছে।